Ilie Bolojan despre acuzația că a furat un TIR din Germania în anii '90: Eram student în Timișoara. Nici nu am permis de camion
Ilie Bolojan a clarificat, luni seară la Digi24, niște informații apărute în spațiul public despre el potrivit cărora ar fi lucrat în Germania și în anii '90 ar fi furat un camion și a fost urmărit de Interpol. „De când am ajuns președintele PNL, am avut parte de tot felul de mizerii”, a explicat șeful interimar al statului care a adăugat că, în acei ani făcea a doua facultate la zi în Timișoara și nici nu are permis ca să poată conduce un TIR.